
RAPORT DE SPECIALITATE
[bookmark: _GoBack]privind aprobarea contului de încheiere a exercițiului bugetar 
al Direcției de Asistență Socială și al unității de învățământ Creșa Drobeta Turnu Severin
pe anul 2024




Direcția de Asistență Socială funcționează ca instituţie publică de interes local, cu personalitate juridică, în subordinea Consiliului Local Drobeta Turnu Severin, ca ordonator secundar de credite, având în subordine unitatea de educație timpurie antepreșcolară Creșa Drobeta Turnu Severin, instituție cu personalitate juridică, ca ordonator terțiar de credite. 
Obiectivul general al Direcției de Asistență Socială Drobeta Turnu Severin îl constituie realizarea ansamblului de măsuri, programe, activităţi profesionalizate, servicii specializate de protejare a copiilor, persoanelor adulte, grupurilor şi comunităţilor cu probleme speciale aflate în dificultate, care nu au posibilitatea de a-şi realiza prin mijloace şi eforturi proprii un mod normal şi decent de viaţă.
 Activitatea Direcției de Asistență Socială Drobeta Turnu Severin vizează diversificarea şi dezvoltarea serviciilor de asistenţă socială pentru protejarea persoanelor care din motive de natură economică, fizică, psihică sau socială, nu au posibilitatea asigurării nevoilor sociale, dezvoltării propriilor capacitaţi şi competenţe în vederea integrării sociale.
Direcția de Asistență Socială Drobeta Turnu Severin elaborează politici și strategii, programe de dezvoltare, derulează proiecte de dezvoltare comunitară și de dezvoltare regională în vederea prevenirii situațiilor de risc la care sunt expuse grupuri sau persoane din comunitate.
Pe parcursul anului 2024, Direcția de Asistență Socială și Creșa Drobeta Turnu Severin, și-au desfășurat activitatea  în conformitate cu Regulamentele de organizare și funcționare și anume :
· au elaborat, în concordanță cu strategiile naționale și județene, precum și cu nevoile locale identificate, strategia locală de dezvoltare a serviciilor sociale;
· au elaborat planurile anuale de acțiune privind serviciile sociale administrate și finanțate din bugetul Consiliului Local și le propune spre aprobare Consiliului Local
· au identificat și au soluționat problemele sociale ale comunității din domeniul protecției copilului, familiei, persoanelor singure, persoanelor vârstnice, precum și a oricăror persoane aflate în dificultate ;
· au asigurat evidența persoanelor cu handicap grav, a asistenților personali și indemnizațiilor corespunzătoare, monitorizând situația socio-economică și medicală a acestora;
· au acordat servicii medicale și de îngrijire copiilor din instituțiile de învățământ preșcolar și școlar ;
· au oferit servicii integrate de îngrijire, supraveghere și educație timpurie copiilor de vârstă antepreșcolară.
Pentru realizarea echilibrului financiar, la întocmirea bugetului pe anul 2024, a existat corelația dintre necesarul de fonduri bănești și sursele de constituire a acestora .
Organizarea și conducerea contabilității la nivelul Direcției de Asistență  Socială și a Creșei Drobeta Turnu Severin s-a efectuat în conformitate cu prevederile Legii nr.82/1991 – Legea contabilității, republicată, Ordinului nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările și completările ulterioare, precum și în conformitate cu Ordinul Ministerului Finanțelor Publice nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare.
Pentru realizarea echilibrului financiar, la întocmirea bugetului pe anul 2024, a existat corelația dintre necesarul de fonduri bănești și sursele de constituire a acestora .
Plățile, în limita creditelor bugetare aprobate, s-au efectuat numai pe bază de acte justificative întocmite în conformitate cu dispozițiile legale și numai după ce acestea au fost angajate , lichidate și ordonantate .
Bilanțul contabil reflectă situația activelor deținute de cele 2 instituții precum și situația datoriilor și a capitalurilor proprii ale acestora la data de 31.12.2024.
Contul de rezultat patrimonial prezintă situația finanțărilor și a cheltuielilor la data de 31.12.2024. Cheltuielile sunt prezentate după natura sau destinația lor, indiferent dacă au fost achitate sau nu.
Rezultatul patrimonial reprezintă situația financiară a Direcției de Asistență Socială Drobeta Turnu Severin  și al unității de învățământ Creșa Drobeta Turnu Severin.
Conturile de execuție reflectă atât plățile efectuate din bugetul local și corespund cu sumele înregistrate în conturile de finanțare bugetară deschise la Trezoreria municipiului Drobeta Turnu Severin, cât și cheltuielile efectuate din bugetul local pe fiecare clasificație funcțională și economică.
Cheltuielile cu bunurile și serviciile au fost achitate din bugetul local, pe bază de acte justificative întocmite în conformitate cu dispozițiile legale și numai după ce acestea au fost angajate , lichidate și ordonantate.
Situația activelor și datoriilor financiare ale Direcției de Asistență Socială  și ale unității de învățământ Creșa Drobeta Turnu Severin reprezintă situația activelor și datoriilor la data de 31.12.2024.
Pe parcursul exercițiului bugetar al anului 2024, bugetul  Direcției de Asistență Socială a fost rectificat, la propunerea ordonatorului de credite, prin suplimentări ale bugetului cât și prin virări de credite bugetare de la un capitol la alt capitol al clasificației bugetare, cât și în cadrul aceluiași capitol bugetar, conform dispozițiilor art. 19, alin.(2) și art.49 alin (4), (5), (6) din Legea finanțelor publice locare nr.273/2006.
        Plățile, în limita creditelor bugetare aprobate, s-au efectuat numai pe bază de acte justificative întocmite în conformitate cu dispozițiile legale și numai după ce acestea au fost angajate , lichidate și ordonantate .
Contul de execuție bugetară pe anul 2024 al Direcției de Asistență Socială Drobeta Turnu Severin reflectă totalitatea operațiilor de executare a veniturilor și cheltuielilor și permite stabilirea rezultatului execuției bugetului la finele anului bugetar .
Situația execuției bugetare a Direcției de Asistență Sociale la 31.12.2024 se prezintă în Anexa nr.1.	

                                       	
În baza art.III din Legea nr. 17/2022 privind aprobarea Ordonanței de urgență nr.100/2021 pentru modificarea și completarea Legii educației naționale nr.1/2011 și abrogarea unor acte normative din domeniul protecției sociale, toate creșele înființate de consiliile locale, sunt considerate unități de învațământ acreditate prin efectul legii, care prin Hotărârea nr.566/2022 s-a aprobat Metodologia de organizare și funcționare a creșelor și a altor unități de educație timpurie antepreșcolară.
Creșa Drobeta Turnu Severin este unitate de educație timpurie antepreșcolară, înființată și organizată în sistem public, unitate de învățământ cu personalitate juridică coordonată metodologic de Inspectoratul Școlar Județean, pentru care autoritățile administrației publice locale au calitatea de persoană juridică fondatoare.
Obiectul de activitate al Creșei Drobeta Turnu Severin se realizează prin cele șase creșe aflate în structura sa care oferă servicii integrate de educație, îngrijirea și supravegherea copiilor antepreșcolari în timpul zilei. 
În activitățile desfășurate în cadrul creșelor se respectă dreptul copilului la joc ca formă de activitate, metodă, procedeu și mijloc de realizare a demersurilor educaționalela vârste timpurii, precum și ca metodă de stimulare a capacității și creativității copilului, ca un drept al acestuia și ca o deschidere spre libertatea de a alege, potrivit nevoilor proprii.
Finațarea Creșei Drobeta Turnu Severin s-a realizat în anul 2024 din bugetul de stat pe baza costului standard potrivit Hotărârii de Guvern nr.68/2024 privind aprobarea normelor metodologice pentru determinarea costului standard per antepreșcolar/preșcolar/elev, pentru finațarea de bază a unităților de învățământ preuniversitar de stat și din bugetul local pentru finanțarea cheltuielilor cu bunuri și servicii precum și pentru finanțarea cheltuielilor cu indemnizația de hrană și a voucherelor de vacanță pentru personalul din creșe. 
Contul de execuție bugetară pe anul 2024 al Creșei Drobeta Turnu Severin reflectă totalitatea operațiilor de executare a veniturilor și cheltuielilor și permite stabilirea rezultatului execuției bugetului la finele anului bugetar .
Situația execuției bugetare a Creșei Drobeta Turnu Severin, la 31.12.2024 se prezintă în Anexa nr.2. 
La finele anului 2024 Direcția de Asistență  Socială și Creșa Drobeta Turnu Severin au efectuat inventarierea generală a elementelor de activ și pasiv conform Normelor privind organizarea și efectuarea inventarierii elementelor de natura  activelor, datoriilor și capitalurilor proprii,  în conformitate  cu  prevederile    Ordinului    ministrului     finanțelor publice nr. 2861/2009.
Închiderea conturilor, întocmirea și depunerea situațiilor financiare privind încheierea exercițiului bugetar al anului 2024 au fost efectuate în conformitate cu prevederile Ordinului nr.6688/2024 pentru aprobarea Normelor metodologice privind încheierea exercițiului bugetar al anului 2024 și a Ordinului nr.6767/2024 pentru modificarea Normelor metodologice privind încheierea exercițiului bugetar al anului 2024
Având în vedere cele prezentate  solicităm să analizați și să aprobați contul de execuție al Direcției de Asistență  Socială, ca ordonator secundar de credite și al Creșei Drobeta Turnu Severin, ca ordonator terțiar de credite, pe anul 2024.

